Kui "Ristiisa" raamat 40 aastat tagasi välja anti, sai sellest kohe rahvusvaheline bestseller. Aga ehkki käsikiri oli Paramountile odavalt kätte tulnud, ei tõtatud seda üles filmima - varasemad läbipõrumised olid filmitöösturite pähe istutanud veendumuse, et maffiafilmid ei müü. Aga siis arvas Evans, et on ebaedu põhjusele jälile jõudnud - varasemates filmides  mängisid peaosi võltsid "Hollywoodi itaallased", aga et asi töötaks, tuleks nii režissööriks kui ka osatäitjaiks värvata pesuehtsad ameerikaitaallased. "Et vaataja haistaks spagettilõhna," nagu ta väljendus.